Jakub Vadlejch

Jakub Vadlejch (sündinud 10. oktoobril 1990 Prahas) on Tšehhi odaviskaja.

Ta võitis 2017. aasta maailmameistrivõistlustel Londonis hõbemedali isikliku rekordiga 89.73, kaotades maailmameistriks tulnud sakslasele Johannes Vetterile 16 sentimeetriga.

2021. aastal toimunud Tokyo olümpiamängudel võitis ta Neeraj Chopra järel tulemusega 86.67 hõbemedali.

2022. aasta maailmameistrivõistlustel Eugene'is viskas Vadlejch 88.09 ning võitis pronksmedali. Euroopa meistrivõistlustel Münchenis oli ta 87.28-ga Julian Weberi järel teine.

2023. aasta maailmameistrivõistlustel Budapestis võitis Vadlejch Neeraj Chopra ja Arshad Nadeemi järel pronksmedali 86.67-ga. 

2024. aasta Euroopa meistrivõistlustel Roomas tuli ta Julian Weberi ja Oliver Helanderi ees tulemusega 88.65 Euroopa meistriks. 2024. aasta suveolümpiamängudel Pariisis viskas ta 88.50 ja sai neljanda koha, kaotades pronksmedali võitnud Anderson Petersile nelja sentimeetriga.

Ta on tulnud kolmel korral Teemantliiga üldvõitjaks (2016, 2017, 2023).

Vadlejchi isiklik rekord on 13. mail 2022 Dohas visatud 90.88.

 Viited 

 Välislingid 


Kategooria:Tšehhi odaviskajad
Kategooria:Sündinud 1990